Lezzayer , ur tekcim-ara s aɣerbaz almi d aseggas n 1996, almi d aseggas 2002 i tuɣal d tutlayt taɣelnawt, ɣef waya i d-yella lixṣaṣ di tira, yettuɣal ɣer waṭas n tmental i cudden ɣer tudert taqesḥant i yettidir ugdud amaziɣ. Talalit n tefrast taneglant , ur tebdi ara zik, maca simmal yettnarni, simmal yettaɣ aẓar di tsekla, ɣas akken akud d wadeg i d-yennulfa ur tɛawnen-ara akken i d-tenna G.Pernet:  Ma yella yiwen ur iwala ara talalit ula n yiwen n wungal deg tmaziɣt, ayagi yuɣal akk ɣer wuguren n tmetti, maci ɣer lexṣaṣ n wid i xedmen deg uḥric-a n tsekla2. Maca ungal aqbayli yelḥa deg ubrid n usnarni yereḍ ad yelḥu deg ubrid n usnulfu ibeggen-d azal yesa yedles n tmaziɣt i tazel tsertit, ad nebder ungal amenzu i yeldin tawwurt i tira s tmaziɣt  Lwali n udrar yettwarun deg yiseggasen n1940 sɣur B. At aɛli, rnan-d iyaḍ nniḍen akken ad sǧǧuǧgen tibḥirt n tsekla tamaziɣt am R. Ɛallic s ungal-is Asfel deg useggas 1981 d ungal nniḍen Askuti n S. Saɛdi deg useggas n 1983. Tuɣal tmaziɣt d annar n uxeddim simmal tettaẓ ɣer zdat tettnerni, tenǧer iberdan nniḍen, s tlalit n tsuta tamaynut, i yeddan d zzman akken yella, imi bɣan ad d-sbegnen tamaziɣt am nettat am tutlayin nniḍen , tettwaɣra , tesa idles, d tɣarma wessien, akken i d yenna S. CHaker  Ufan-d imaziɣen iman-nsen ttwaezlen ɣas akken san iẓuran i reṣṣan deg yedles yettwarun3. Ad naf imyura ttarun ɣef wayen ttidiren neɣ ayen tettidir tmetti-nsen , ɣef yisental yemxalafen am usentel n tmagit, tayri, lɣerba, lḥif.Fkan rruḥ s tira i ayen yellan deg timait ɣas akken aṭas i ruḥen deg ubrid n tatut am isefra, inzan d lemɛun, d tmucuha...